7-a de marto

La 7-a de marto estas la 66-a tago de la jaro (la 67-a en superjaroj) laŭ la gregoria kalendaro. 299 tagoj restas. Je la 7-a de marto okazis, interalie:

Eventoj 
 Romia Imperio:
 161: Marko Aŭrelio iĝis romia imperiestro kune kun sia adopta frato - unuafoje en la historio de Romo regis du imperiestroj
 203: Perpetua kaj Feliĉita estis martirigitaj pro sia kristana fido - en kartaga amfiteatro ĵetitaj al sovaĝbestoj
 321: Romia imperiestro Konstantino la 1-a igis dimanĉon libertago (ĝis tiam validis 8-taga semajno), omaĝe al la dio Sol Invictus
 1000: Kunveno de monarkoj komenciĝis en Gniezno, la unua ĉefurbo de Pollando - alvenis imperiestro de la Sankta Romia Imperio Oto la 3-a kiel pilgrimo al la tombo de Sankta Adalberto renkontiĝante kun la pola duko Boleslao la 1-a
 1162: Germana imperiestro Frederiko la 1-a konkeris kaj detruis Milanon
 1330: Pollando: Tarnów ricevis urborajton atribuitan de Władysław Łokietek
 1524: Itala esploristo Giovanni da Verrazzano metis piedon en Nordameriko
 1573: Konstantinopolo: Venecia respubliko packontraktis kun Otomana Imperio cedante Kipron sub la turkan regadon
 1573: Ivan Fedoroviĉ, bakalaŭro de Krakova Akademio, fondis unuan presejon en Lvovo
 1608: Gabrielo Báthori kun helpo de hajdukoj supreniris la transilvanan princan tronon, ne respektante la princon de Transilvanio Sigmundo Rákóczi
 1671: Robert Roy MacGregor estis baptita, estonta skota rabisto kaj elpelito, heroo de la romano de Walter Scott
 1714: Aŭstro-franca Traktato de Rastatt ĉesigis la militon de hispana sukcedo
 1785: Svedio ekposedis la kariban kolonion Saint-Barthélemy post kiam Gustavo la 3-a aĉetis la insulon de Francio antaŭan jaron - ĝi restis sveda ĝis 1878
 1793: Francio: unuafoja uzo de gilotino en Rueno
 1799: Franca militiro al Egiptio: Napoleona armeo konkeris post kvartaga sieĝo Jafon en Palestino
 1814: Venko de franca armeo super la prusa-rusa en batalo de Craonne (regiono de Pikardio)
 1817: En Pernambuko, subŝtato de Brazilo, eksplodis kontraŭportugala ribelo
 1837: Laŭ ukazo de caro Nikolao la 1-a en Kongresa Pollando vojevodioj estis anstataŭitaj de gubernioj
 1871: José Maria da Silva Paranhos iĝis ĉefministro de Brazila Imperio
 1876: Alexander Graham Bell patentigis telefonon
 1878: Universitato de Okcidenta Ontario fondiĝis kun sidejo en Londono
 1887: Albanio: en la urbo Korçë malfermiĝis unua albanlingva lernejo
 1900: Germana pasaĝera atlantika liniŝipo SS Kaiser Wilhelm der Grosse fariĝis unua ŝipo sendanta sendratan telegrafan mesaĝon al alia ricevilo
 1906: Grandprinclando Finnlando donis balotrajtojn al virinoj
 1912: Norvega polusa esploristo Roald Amundsen anoncis atingon de suda poluso
 1913: Port Coquitlam en provinco Brita Kolumbio iĝis urbo
 1914: Albana Princlando: princo Wilhelmo Wied akceptis oferton okupi la albanan tronon
 Unua mondmilito:
 1916: Munkeno: motora firmao BMW fondiĝis
 1918: Germanio kaj Finnlando subskribis traktatojn pri paco kaj amikeco
 1924: Kadre de Ukraina Soveta Socialisma Respubliko oni apartigis Moldavan Aŭtonomecan Regionon
 1927: Tertremo en Japanio postulis pli ol 3 000 viktimojn
 1934: Dua Pola Respubliko: en Varsovio estis subskribita protokolo pri normaligo de ekonomiaj rilatoj kun Germanio
 1936: Wehrmacht, rompinte la Traktaton de Versajlo kaj Traktatojn de Locarno eniris per bicikloj al malarmigita Rejnlando
 Dua mondmilito:
 1940: Moskvo: Lavrentij Berija subskribis ordonon Pri organizado de la operacaj trioj de lokaj estraroj de NKVD en Okcidentaj Ukrainio kaj Belorusio por pretigi deportadon de la familioj de jam ekzilitaj polaj oficiroj, policanoj kaj ĝendarmoj
 1941: Pola Subtera Ŝtato: akuzita pri kunlaborismo kun germanaj nazioj juda aktoro Igo Sym, kunaŭtoro de kontraŭpola filmo pri ŝajnaj reprezalioj de la germana malplimulto en la antaŭmilita Dua Pola Respubliko, estis pafmortigita en sia loĝejo en Varsovio laŭ verdikto de Milita Speciala Juĝo de la Asocio de Armita Batalado, plenumitan de Roman Rozmiłowski - venĝe Gestapo prenis 118 ostaĝojn, de kiuj ĝi pafmortigis 21 personojn; Kairo: konferenco kun partopreno de Anthony Eden, John Dill, Archibald Wavell kaj Jan Smuts; Grekio: unua alveno de Brita Ekspedicia Korpuso al havenoj de Pireo kaj Volos; Beogrado: transdono al germana delegito de la kondiĉoj pri aliro de Jugoslavio al la pakto de trio; plua validigo sine die de la franca-siama armistico; Greka-itala milito: por subteni grekan armeon en bataloj kontraŭ Italio, la brita ĉefministro Winston Churchill sendis al Grekio 58 mil britajn kaj aŭstraliajn soldatojn, antaŭe lokitajn en Egiptio; Atlantiko: senspure malaperis germana submarŝipo U-47, kiu sinkigis 30 komercajn ŝipojn kaj kirasŝipo; apud Islando estis sinkigita de britaj korvetoj U-70, pereis 20 maristoj, oni savis 25
 1942: Birma Fronto: britoj evakuiĝis suden de Jangono; Indonezia Fronto: sur Javo japanoj okupis Surabajon; Winston Churchill decidis agnoski okcidentan landlimon de Sovetunio laŭ Curzon-linio
 1943: Volinia-Galicia masakro: ĉ. 130 personoj pereis dum masakro de pola vilaĝo Kaszyce (proksime al Przemyśl) fare de germanaj-ukrainaj taĉmentoj; Operaco Reinhardt: al koncentrejo Aŭŝvico estis alveturigitaj 690 judoj de Berlino, el kiuj 447 oni tuj mortigis per gaso; Ekvadoro: sensukcesa armea puĉo
 1944: Ĉefkomandejo de Pola Enlanda Armeo kaj Ĉefa Komandantaro de Naciaj Armitaj Fortoj de Pollando subskribis interkonsenton pri unuiĝo de siaj organizaĵoj; Orienta Fronto: Podolio: trupoj de la 1-a Ukraina Fronto atingis Tarnopol, en Bracław-regiono trupoj de la 2-a Ukraina Fronto atakis direkte al Humań, nun Ĉerkasa provinco; Winston Churchill en telegramo sendita al Stalin aprobis Curzon-linion kiel estontan polan-sovetan landlimon kaj diris, ke li informis la polan ekzilan registaron pri tio, ke Pollando ne regajnos Vilnon kaj Lvovon; Ĉeĉeno-Inguŝan ASSR estas malfondita, ĝia teritorio eniris Stavropolan regionon; itala registaro kun marŝalo Pietro Badoglio turnis sin al registaro de Sovetunio pri ligo de senperaj diplomatiaj rilatoj
 1945: NKVD hazarde arestis en Milanówek polan generalon August Emil Fieldorf — nerekonita, li estis sendita al Gulago en Uralo; la 2-a Belorusa Fronto konkeris Gniew, Sławno, Darłowo kaj Goleniów; sovetaj kaj polaj soldatoj de la 1-a Kirasita Brigado konkeris Starogard; apud Świdwin pola kaj soveta armeoj likvidis la ĉirkaŭigitan 10-an Armean Korpuson de SS; usona 8-a Aviada Armeo atakis Dortmund, Bielefeld, Castrop-Rauxel kaj Soest; Slovakio: trupoj de 53-a Armeo de 2-a Ukraina Fronto liberigis Banská Bystrica; Okcidenta Fronto: en Vestfalio usona 3-a Armeo atingis linion Schweich-Dahlem-Salm-Daun-Kirchweiler-Dreis-Hillesheim; 7-a Armea Korpuso konkeris Kolonjon; usona 1-a Armeo de 5-a Armea Korpuso atingis maldekstran bordon de la malsupra Ahr (Rejno); Birma Fronto: japanoj apartigis baratan 17-an Divizion de Infanterio estantan en Mejktila
 1945: Marŝalo Josip Broz Tito kreis portempan kabineton de Demokrata federacia Jugoslavio
 1946: En la zono de postmilita Germanio okupita de Sovetunio estis fondita la Libera Germana Junularo
 1947: En Paragvajo eksplodis enlanda milito
 1948: Insularo Dodekanesoj revenis al Grekio
 Stalinismo:
 1949: En malliberejo en Mokotów estis ekzekutita majoro Hieronim Dekutowski, soldato de la Polaj Armitaj Fortoj en Okcidento, mutosbskurulo, komandanto de partizanaj taĉmentoj batalantaj kontraŭ germanoj kaj komunistoj, transprenantaj regopovon en Lublinio
 1950: Popola Pollando: Leĝdona Sejmo, organizata dum la dua soveta okupado rezulte de eksterleĝa kaj falsigita voĉdonado, akceptis leĝon pri labordevo
 1950: Islando aliĝis al Konsilio de Eŭropo
 1950: Malvarma milito: Sovetunio publike neis ke Klaus Fuchs estis sovetia spiono
 1953: Stalinismo: Ŝtat-Konsilio de Pola Popola Respubliko ŝanĝis nomon de la urbo Katowice, kies loĝantoj vekiĝis en Stalingrad, samtempe Varsovia Kultur- kaj Sciencpalaco, ankoraŭ konstruata, ricevis la nomon de Stalin (du tagojn post lia morto), oni ankaŭ ekplanis antaŭ la palaco monumenton al Stalin
 1965: Afrikusona Civilrajta Movado: marŝado el Selma al Montgomery de senperfortaj aktivuloj komencita en Alabamo
 1966: Prezidanto de la Respubliko Charles de Gaulle anoncis forlason de NATO fare de Francio
 1967: Sovetunio enkondukis 5-labortagan semajnon kun dutaga ripozo
 1969: Golda Meir iĝis unua virina ĉefministro de Israelo
 1969: Muzikalbumo de brita art-roka grupo Genesis From Genesis To Revelation aperis
 1973: Malkovro de la kometo Kohoutek
 1980: Petrolŝipo Tanio rompiĝis apud Portsall (Bretonio) - 8 maristoj mortis, dum 8000 tunoj da peza brulaĵo disvastiĝis sur maro kaj poluis marbordojn de Finistère kaj Côtes-du-Nord
 1981: Metroo de Erevano ekfunkciis en Armenio
 1984: Pola Popola Respubliko: okupacia striko komencita en agrikultura lernejo apud Garwolin - kelkcent lernantoj ĝis aprilo protestis kontraŭ forigo de krucoj
 1986: Sur fundo de Atlantika Oceano oni trovis Kosmopramon Challenger kun kadavroj de 7 kosmonaŭtoj
 1987: Masakro de Lieyuo per tajvana armeo kontraŭ vjetnamaj rifuĝintoj kaj ĉinaj fiŝkaptistoj.
 1989: Post publikigo de la romano La satanaj versoj de Salman Rushdie, Irano rompis diplomatiajn rilatojn kun Britio
 1989: Pro protestado en Tibeto ĉinoj enkondukis militjuron
 1991: Ŝtatestro de Litovio Vytautas Landsbergis ricevis norvegan popolan pacpremion - 2.850.000 norvegajn kronojn, surbaze de kiu estis fondita lianoma fondaĵo
 1996: Unua demokratie elektita parlamento formiĝis en Palestino
 2001: Generalo Ariel Ŝaron iĝis ĉefministro de Israelo
 2003: Václav Klaus iĝis prezidento de Ĉeĥio
 2003: Malkovro de la nanoplanedo Haŭmeo
 2004: Konservativa Nea Dimokratia gajnis parlamentan baloton en Grekio
 2006: Barato: ne malpli ol 20 personoj pereis kaj 60 vundiĝis en serio de bombatencoj en Varanasio
 2007: Nederlanda aktorino Zara Whites sin prezentis tute nuda en viand-skatolo malpurigita de falsa sango por denunci la industrion de viando okaze de la Internacia Salono pri Agrikulturo
 2007: Karpatoj: Transkarpata Regiona Konsilio decidis agnoski rutenojn kiel denaskan naciecon de Transkarpatio
 2009: Kosma observatorio Kepler komencis serĉi ekstersunsistemajn planedojn, kiuj similus al la tera planedsistemo (sunsistemo)
 2010: Niĝerio: kelkcent homoj pereis en religia tumulto apud urbo Jos
 2011: Komenciĝis proceso de estinta prezidento de Francio Jacques Chirac, akuzita pri korupto kiam li estis urbestro de Parizo
 2011: Libia enlanda milito: registaraj fortoj komencis sieĝon de Misrata
 2013: Siria enlanda milito: venko de ribelantoj en la batalo de Ar-Raka
 2013: Respublikana senatano Rand Paul en Usona Senato en la tagoj 6–7 marto dum pli ol 12 horoj alparoladis por bloki voĉdonadon al posteno de CIA
 2021: Papo Francisko dum sia pilgrimado al Irako vizitis gubernion Ninivo (i.a. rekonstruatan Mosulon), kie kurdoj provizore akceptis kristanojn post ilia persekutado kune kun jezidoj fare de ISIS - oficiale postrestis 250 mil kristanoj, el 1 500 000 personoj. Meso en Arbil finis la viziton, kiu estos memorigata per la tago de toleremo kaj paca kunekzisto - la papo alvokis al reveno de kristanoj, kie komencis sian mision apostolo Sankta Tomaso
 Invado de Rusio en Ukrainion:
 2022: dum la nokto estis amase pripafataj Kievo, Ĥarkivo, Ĉernihivo kaj Mikolajivo; Ĉuhujivo rekonkerita de ukraina armeo
 2023: ukraina registro aprobis devigan evakuadon de infanoj el militaj zonoj; Usono sankciigis du elektronikajn firmaojn el Kanado pro apogo de militagoj en Ukrainio

Naskiĝoj 
 189: Publius Septimius Geta, romia imperiestro, filo de Septimo Severo (m. 211)
 1481: Baldassare Peruzzi, itala arkitekto kaj pentristo de renesanco (m. 1536)
 1543: Johann Kasimir von Pfalz-Simmern, germana princo de Palatinato (m. 1592)
 1671: Robert Roy MacGregor ("Rob Roy"), skota popola heroo (m. 1734)
 1678: Filippo Juvarra, itala baroka arkitekto, konstruinto de la Baziliko de Superga (m. 1736)
 1693: Klemento la 13-a, papo okupiĝanta pri jezuitoj (m. 1769)
 1715: Ewald Christian von Kleist, germana verkisto kaj oficiro de prusa armeo (m. 1759)
 1752: Carl Friedrich Cramer, germana eldonisto kaj filologo, filo de Johann Andreas Cramer (m. 1807)
 1765: Joseph Nicéphore Niépce, franca fizikisto kaj inventisto, elstara pro pionireco en fotarto (dagerotipio) (m. 1833)
 1785: Alessandro Manzoni, itala poeto kaj romanisto, konata de la romano La gefianĉoj (m. 1873)
 1792: John Herschel, angla astronomo, fizikisto kaj kemiisto, malkovrinto de Urano (m. 1871)
 1799: František Ladislav Čelakovský, ĉeĥa poeto, verkisto, kritikisto, tradukisto, reprezentanto de la ĉeĥa nacia renaskiĝo (m. 1852)
 1835: Daniel Giraud Elliot, usona zoologo, kunfondinto de la Usona Muzeo de Natura Historio, la Usona Asocio de Ornitologoj kaj la Zoologia Societo de Francio (m. 1915)
 1850: Tomáš Garrigue Masaryk, ĉeĥa filozofo, unua prezidento de Ĉeĥoslovakio (m. 1937)
 1862: Károly Ratkovszky, hungara arbarkulturisto kaj zoologo (m. nekonata)
 1870: Zoltán Thury, hungara verkisto kaj ĵurnalisto, redaktoro de "La Tago" (m. 1906)
 1872: Piet Mondriaan, nederlanda pentristo, pioniro de abstrakta arto (m. 1944)
 1875: Tony Jules Gueritte, franca konstrua inĝeniero kaj esperantisto konata de paroladoj kaj artikoloj, vivanta en Anglio (m. nekonata)
 1875: Maurice Ravel, franca komponisto, reprezentanto de impresionismo (m. 1937)
 1881: Ferenc Kolozsvári-Szeszák, hungara skulptisto (m. 1919)
 1886: Fernand Blangarin, franca suboficiro, partoprenanto de ruĝulaj kongresetoj en Ĝenevo kaj Kembriĝo, gvidanto de laboristaj asocioj Paco Libereco, Liberiga Stelo kaj de Laborista Esperanto-movado, redaktanto de "Internacia Socia Revuo", kaj kunlaboranto de "Le Travailleur Espérantiste" (m. 1914)
 1886: Sári Somló, hungara skulptistino, verkistino, poetino (m. 1970)
 1890: Gábor Gergelyffy, hungara komponisto, verkisto (m. 1970)
 1894: Ferenc Máthé, rumania hungara franciskano, redaktoro (m. 1970)
 1895: Lajos Ákom, hungara orgenisto, komponisto (m. 1961)
 1898: Pál Bodó, rumania hungara ĵurnalisto, tradukisto vivanta en Montevideo (m. 1975)
 1902: Heinz Rühmann, germana aktoro kaj reĝisoro (m. 1994)
 1904: Reinhard Heydrich, germana-nazia ĉefo de sekreta polico kaj de politika polico, SS-altrangulo, militkrimulo, unu el ĉefaj arkitektoj de holokaŭsto (m. 1942)
 1906: László Somlai, hungara pentraĵ-agento, prezidanto de Hungara Esperantista Societo Laborista (m. 1971)
 1908: Anna Magnani, itala aktorino, laŭreatino de la Oskar-premio (m. 1973)
 1909: Ryszard Siwiec, soldato de Pola Enlanda Armeo, filozofo, sinbruliginta proteste de la invado en Ĉeĥoslovakion fare de la armeoj de la Pakto de Varsovio (m. 1968)
 1911: Lajos Dánér, hungara poeto, redaktoro kaj tradukisto el la rumana, germana, franca, angla kaj rusa lingvoj (m. 1964)
 1911: Sachchidananda Vatsyayan 'Ajneya', barata verkisto kaj tradukisto, pioniro de pluraj ĝenroj en la hindia literaturo, lekciisto en la Universitato de Kalifornio en Berkeley, Universitato de Heidelberg, Universitato de Jodhpur, gajninto de la premio Gjanpith, konata en la germana, sveda kaj serbokroata lingvoj (m. 1987)
 1912: Verda Majo (pseŭdonimo de Hasegawa Teru), japan-devena ĉina esperantistino, konata de la Verkoj de Verda Majo (m. 1947)
 1914: Lee Young, usona ĵaz-frapinstrumentisto kaj sondisko-produktanto (m. 2008)
 1919: Sándor Kicsi, hungara historiisto kaj redaktoro (m. 2004)
 1923: Jan Rodowicz, pola skolto kaj soldato de Pola Enlanda Armeo partopreninta la ribelon de Varsovio, murdita (m. 1949)
 1923: Thomas Keating, usona trapisto kaj pastro (m. 2018)
 1924: Antal Forró, rumania hungara pentristo (m. 1982)
 1924: Abe Kobo, japana verkisto, dramaturgo kaj scenaristo, esperantigata de Konisi Gaku (m. 1993)
 1929: János Székely, rumania hungara poeto, dramisto, eseisto (m. 1992)
 1931: Miklós Mitruly, rumania hungara folkloristo (m. 2019)
 1931: Wolfgang Tittelbach-Helmrich, germana teologo kaj superintendanto evangelia (m. 2000)
 1936: Georges Perec, franca verkisto (m. 1982)
 1938: Albert Fert, franca Nobelpremiita fizikisto kontribuinta al malgrandigo de diskaparatoj
 1940: Rudi Dutschke, germana studenta aktivulo, marksista sociologo kaj politikisto (m. 1979)
 1944: Serge Sire, franca desegnisto de bildstrioj, kunlaboranta kun La KancerKliniko, aŭtoro de lernolibro pri heraldiko Kompendio pri blazonoj, rolinta en Esperanto-kabaredo La ruza kruĉo
 1946: Zsuzsa Koncz, hungara kantistino, laŭreatino de la premio Kossuth
 1948: Juan Eslava Galán, hispana verkisto kaj publicisto, aŭtoro de la historia romano Serĉante la Unukornulon
 1956: Bryan Cranston, usona aktoro, reĝisoro kaj scenaristo, trifoja laŭreato de la premio Emmy pro situacia komedio Malcolm in the Middle kaj televida serio Breaking Bad
 1960: Ivan Lendl, usona tenisisto el Ĉeĥoslovakio, venkinto de Australian Open, French Open, finalisto de Vimbledono
 1961: Nicolas Dupont-Aignan, franca politikisto, kunkreinto de la partio Ekstaru La Respubliko
 1968: Zsolt Erőss, hungara montgrimpanto (m. 2013)
 1968: Przemysław Saleta, pola boksisto, mondĉampiono pri piedbato-bokso, aktoro
 1973: Işın Karaca, turka popkantistino kaj aktorino
 1974: Imola Ábrahám, hungara artistino, filino de Jakab Ábrahám
 1980: Laura Prepon, usona teatra kaj filma aktorino
 1982: Ágnes Szakács, rumania hungara scenejdekoraciistino, kostumistino
 1998: Amanda Gorman, usona poetino

Mortoj 

 322 a.K.: Aristotelo, greka filozofo, kreinto de la filozofia sistemo aristotelismo, metinta fundamenton por la okcidenta filozofio (krom Platono) (n. 384 a.K.)
 161: Antonino Pia, romia imperiestro, reganta dum la Pax Romana (n. 86)
 851: Nevenoeo, unua duko de Bretonio (n. nekonata)
 974: Johano de Gorzo, abato, diplomato, sanktulo de Loreno (n. ĉ. 905)
 1111: Bohemundo de Tarent, normana kavaliro, princo de Antioĥio, unu el gvidantoj de la unua krucmilito (n. 1058)
 1274: Tomaso de Akvino, itala filozofo kaj teologo, Doktoro de la Eklezio provanta unuigi fidon kaj racion, sciencon kaj religion, fondinto de tomismo, konata de Sumo Teologia, sanktulo (n. 1225)
 1517: Maria de Hispanio, princino de Aragono, reĝino de Portugalio (n. 1482)
 1625: Johann Bayer, germana juristo kaj astronomo (n. 1572)
 1657: Hayashi Razan, japana filozofo, instruisto de ŝogunoj (n. 1583)
 1724: Inocento la 13-a, papo kondamninta jansenismon (n. 1655)
 1750: François Roux, germana filologo, gramatikisto, leksikografo kaj pedagogo (n. 1674)
 1809: Johann Georg Albrechtsberger, aŭstra muzikinstruisto (n. 1736)
 1875: John Edward Gray, brita zoologo kaj ornitologo (n. 1800)
 1884: József Lugossy, hungara lingvisto kaj orientalisto (n. 1812)
 1889: José Olallo Valdés, kuba pastro, flegisto, beatigito (n. 1820)
 1891: Franc Miklošič, aŭstra slavisto kaj juristo (n. 1813)
 1919: Leopold Lis-Kula, pola skolto, oficiro (n. 1896)
 1931: Pál Robicsek, hungara oficisto kaj ĵurnalisto, redaktoro de "La Verda Standardo", prezidanto de la Sovetrespublikara Esperantista Unio (n. 1892)
 1932: Aristide Briand, franca Nobelpremiita plurfoja ĉefministro (n. 1862)
 1933: John Mabon Warden, skota aktuaro kolektinta 5000 librojn pri stenografio, prezidanto de Brita Esperanto-Asocio, membro de Lingva Komitato kaj de la Akademio de Esperanto (n. 1856)
 1941: Günther Prien, germana oficiro, komandanto de U-boato sinkiginta 31 ŝipojn en la batalo de Atlantiko (n. 1908)
 1942: Konstantyn Dominik, pola episkopo, profesoro de Supera Porpastra Seminario en Pelplin, kie li fondis Esperanto-rondon, partoprenanto de UK 1912 (n. 1870)
 1945: Adolf Bartels, germana literaturhistoriisto kaj ĵurnalisto, kontraŭjudisto (n. 1862)
 1946: Hendrik Adamson, estona instruisto, Esperanto-verkisto publikiganta en "Literatura Mondo", "Malgranda Revuo", "Norda Prismo" kaj enestanta en poem-antologio Dekdu Poetoj (n. 1891)
 1949: Hieronim Dekutowski, pola komandanto de la Polaj Armitaj Fortoj en Okcidento, de partizanaj taĉmentoj kaj de Libero kaj Sendependo, mutobskurulo, anatemita soldato, torturata kaj murdita (n. 1918)
 1952: Jogananda, barata jogano kaj guruo, disĉiplo de Juktesvar Giri, populariganto de krijajogo en la okcidenta civilizo, vegetarano (n. 1893)
 1969: Magda Simon, rumania hungara ĵurnalistino, verkistino (n. 1908)
 1975: Miĥail Baĥtin, rusa, soveta filozofo, literatursciencisto, lingvisto (n. 1895)
 1983: Larisa Henijuŝ, belorusa proza verkistino kaj poetino (n. 1910)
 1985: Arkady Fiedler, pola prozisto, natursciencisto, vojaĝisto kaj raportisto partopreninta 30 ekspediciojn, aŭtoro de 32 libroj aperintaj en 23 lingvoj, i.a. pri la batalo de Anglio (n. 1894)
 1988: Irma Allodiatoris, hungara antropologino, scienchistoriistino kaj bibliografino (n. 1912)
 1984: Mihály Gündisch, rumania hungara kuracisto (m. 1906)
 1997: Edward Mills Purcell, usona Nobelpremiita fizikisto (n. 1912)
 1999: Stanley Kubrick, usona reĝisoro, konata de 2001: Kosma odiseado kaj A Clockwork Orange (n. 1928)
 1999: Georgi Dimov, bulgara esperantisto, instruinta Esperanton en la tuta Bulgario, Islando, Finnlando, Pollando kaj Afriko, Esperanto-vortaristo, tradukisto, fakdelegito de UEA pri Ĉe-metodo kaj turismo (n. 1906)
 1999: Dezső Palotás, rumania hungara poeto, verkisto, grafikisto (n. 1951)
 2002: Adalberto Huleŝ, hungara verkisto, poeto, filozofo, tradukisto, profesoro kaj Esperanto-verkisto, laboranto de Hungaria Esperanto-Asocio (n. 1926)
 2001: Frankie Carle, usona ĵaza pianisto (n. 1903)
 2006: Ali Farka Touré, malia muzikisto, kantisto, gitaristo kaj mult-instrumentisto (n. 1939)
 2007: Frigyes Hidas, hungara komponisto (m. 1928)
 2012: Félicien Marceau, franca verkisto (n. 1913)

Specialaj tagoj kaj festoj 
 Romkatolika Kalendaro: Memoro de
 Perpetua kaj Feliĉita, martirinoj de Kartago
 José Olallo Valdés, kuba pastro
 Albanio: Tago de Instruisto

Tagoj de semajno 

La 7-a de marto estas (laŭ gregoria kalendaro):

 Dimanĉo en jaroj: 1582 1593 1599 1604 1610 1621 1627 1632 1638 1649 1655 1660 1666 1677 1683 1688 1694 1700 1706 1717 1723 1728 1734 1745 1751 1756 1762 1773 1779 1784 1790 1802 1813 1819 1824 1830 1841 1847 1852 1858 1869 1875 1880 1886 1897 1909 1915 1920 1926 1937 1943 1948 1954 1965 1971 1976 1982 1993 1999 2004 2010 2021 2027 2032 2038 2049 2055 2060 2066 2077 2083 2088 2094;
 Lundo en jaroj: 1583 1588 1594 1605 1611 1616 1622 1633 1639 1644 1650 1661 1667 1672 1678 1689 1695 1701 1707 1712 1718 1729 1735 1740 1746 1757 1763 1768 1774 1785 1791 1796 1803 1808 1814 1825 1831 1836 1842 1853 1859 1864 1870 1881 1887 1892 1898 1904 1910 1921 1927 1932 1938 1949 1955 1960 1966 1977 1983 1988 1994 2005 2011 2016 2022 2033 2039 2044 2050 2061 2067 2072 2078 2089 2095;
 Mardo en jaroj: 1589 1595 1600 1606 1617 1623 1628 1634 1645 1651 1656 1662 1673 1679 1684 1690 1702 1713 1719 1724 1730 1741 1747 1752 1758 1769 1775 1780 1786 1797 1809 1815 1820 1826 1837 1843 1848 1854 1865 1871 1876 1882 1893 1899 1905 1911 1916 1922 1933 1939 1944 1950 1961 1967 1972 1978 1989 1995 2000 2006 2017 2023 2028 2034 2045 2051 2056 2062 2073 2079 2084 2090;
 Merkredo en jaroj: 1584 1590 1601 1607 1612 1618 1629 1635 1640 1646 1657 1663 1668 1674 1685 1691 1696 1703 1708 1714 1725 1731 1736 1742 1753 1759 1764 1770 1781 1787 1792 1798 1804 1810 1821 1827 1832 1838 1849 1855 1860 1866 1877 1883 1888 1894 1900 1906 1917 1923 1928 1934 1945 1951 1956 1962 1973 1979 1984 1990 2001 2007 2012 2018 2029 2035 2040 2046 2057 2063 2068 2074 2085 2091 2096;
 Ĵaŭdo en jaroj: 1585 1591 1596 1602 1613 1619 1624 1630 1641 1647 1652 1658 1669 1675 1680 1686 1697 1709 1715 1720 1726 1737 1743 1748 1754 1765 1771 1776 1782 1793 1799 1805 1811 1816 1822 1833 1839 1844 1850 1861 1867 1872 1878 1889 1895 1901 1907 1912 1918 1929 1935 1940 1946 1957 1963 1968 1974 1985 1991 1996 2002 2013 2019 2024 2030 2041 2047 2052 2058 2069 2075 2080 2086 2097;
 Vendredo en jaroj: 1586 1597 1603 1608 1614 1625 1631 1636 1642 1653 1659 1664 1670 1681 1687 1692 1698 1704 1710 1721 1727 1732 1738 1749 1755 1760 1766 1777 1783 1788 1794 1800 1806 1817 1823 1828 1834 1845 1851 1856 1862 1873 1879 1884 1890 1902 1913 1919 1924 1930 1941 1947 1952 1958 1969 1975 1980 1986 1997 2003 2008 2014 2025 2031 2036 2042 2053 2059 2064 2070 2081 2087 2092 2098;
 Sabato en jaroj: 1587 1592 1598 1609 1615 1620 1626 1637 1643 1648 1654 1665 1671 1676 1682 1693 1699 1705 1711 1716 1722 1733 1739 1744 1750 1761 1767 1772 1778 1789 1795 1801 1807 1812 1818 1829 1835 1840 1846 1857 1863 1868 1874 1885 1891 1896 1903 1908 1914 1925 1931 1936 1942 1953 1959 1964 1970 1981 1987 1992 1998 2009 2015 2020 2026 2037 2043 2048 2054 2065 2071 2076 2082 2093 2099.

 
Almanako
07
03
0307